El Nadal arriba a Gandia este divendres amb l'encesa de les llums, una festa infantil i l'obertura d'un gran Arbre Màgic
27 novembre 2024

## El Nadal arriba a Gandia este divendres amb l'encesa de les llums, una festa infantil i l'obertura d'un gran Arbre Màgic27 novembre 2024Última actualització: 27 novembre 2024

![](../gestion/img/e16a4c57b552d50144357b0a8bd74b498273a3a5b0f00c1c83480fbdc7232fac.jpg)  
  

El Nadal arriba a Gandia amb l'esperada encesa de les llums nadalenques que se celebrarà el pròxim 29 de novembre a la plaça del Prado a les 18 hores.  
En aquesta mateixa ubicació se celebrarà la festa de _La Colla a Ruta_ que comptarà amb l'actuació de _La Banda de les Feretes_. A més, els més menuts tindran el seu espai amb activitats especialment dissenyades per a ells, com ara una ludoteca, tallers creatius, pintacares, un punt de lectura i un espai especial per donar la benvinguda als nous membres de la _Colla_.

  
Posteriorment, serà el torn per a l'obertura de l'**Arbre Màgic del Nadal** a la plaça Major. Un espectacular arbre de Nadal de 12 metres d'altura que no només serà un punt de referència, sinó que permetrà als visitants accedir-hi i eixir al balcó per immortalitzar el moment amb una fotografia.

L'horari d'obertura de l'arbre serà durant els dies lectius de 17.30 a 20.30 hores. Els dies festius i caps de setmana obrirà d'11.00 a 13.30 hores i de 17.30 a 20.30 hores.

  
D'altra banda, del 21 de desembre al 6 de gener l'horari serà d'11.00 a 13.30 hores i de 17.30 a 20.30 hores.

L'arbre romandrà tancat el 25 de desembre, el 31 de desembre a la vesprada i l'1 de gener.

[Twittear](https://twitter.com/share)